О Б Я В А

„ДЪРЖАВНА КОНСОЛИДАЦИОННА КОМПАНИЯ” ЕАД (ДКК), гр. София набира оферти от регистрирани одитори за извършване на независим финансов одит на годишния финансов отчет на:

**Обект на одита**

1. Индивидуален годишен финансов отчет на ДКК за 2024 г.
2. Консолидиран годишeн финансов отчет на Група ДКК за 2024 г. със следните дъщерни дружества: „ВАЗОВСКИ МАШИНОСТРОИТЕЛНИ ЗАВОДИ” ЕАД, гр. Сопот; „КИНТЕКС” ЕАД, гр. София; „НИТИ” ЕАД, гр. Казанлък; „АВИОНАМС” АД, гр. Пловдив; Група „МОНТАЖИ“ ЕАД, гр. София; „ЕКО АНТРАЦИТ” ЕАД, гр. София; „ЕКОИНЖЕНЕРИНГ - РМ” ЕООД, гр. София; „ЕЛ БИ БУЛГАРИКУМ” ЕАД, гр. София; „НАЦИОНАЛЕН ИНСТИТУТ ЗА ИЗСЛЕДВАНИЯ И СЕРТИФИКАЦИЯ” ЕООД, гр. София; „ИНСТИТУТ ПО МАРКЕТИНГ“ ЕООД, гр. София;

Информация за Дружеството и Група ДКК:

| **№** | **Име** | **Балансова стойност на активите (хил.лв.)**  към 31.12.2023 г. | **Нетни приходи от продажби (хил.лв.)**  за 2023 г. | **Балансова ст-ст на имуществото подлежащо на одитиране (хил.лв.)**  към 31.12.2023 г. – сумата на актива на баланса плюс нетните приходи от продажби |
| --- | --- | --- | --- | --- |
| **1** | „ДЪРЖАВНА КОНСОЛИДАЦИОННА КОМПАНИЯ” ЕАД, ЕИК-121031861 | 1 194 031 | 295 | 1 194 426 |
| **2** | Група ДКК | 1 982 366 | 898 496 | 2 880 862 |

Възможно е в консолидирания годишен финансов отчет на Група ДКК да бъдат включени допълнителни дъщерни дружества. Избраното в рамките на процедурата одиторско дружество следва да поеме ангажимент за тяхното включване в рамките на предложената цена.

Всички дружества и групи изготвят финансовите си отчети в съответствие с изискванията на Националните счетоводни стандарти.

Изборът на одитор подлежи на одобрение от едноличния собственик на капитала – министъра на икономиката и индустрията. След получаване на одобрението ДКК ще сключи договор с избраният регистриран одитор за извършване на независим финансов одит на Индивидуалния годишен финансов отчет за 2024 г. и на Консолидирания годишен финансов отчет за 2024 г. на Група ДКК.

**Изисквания за допускане.**

**Участникът в процедурата следва да отговаря на следните условия:**

1. Да бъде дипломиран експерт-счетоводител, регистриран одитор, член на ИДЕС с професионален опит най-малко 5 години. Да разполага с екип от най-малко 3 /трима/ експерти в областта на финансите, счетоводството и финансовия контрол, които да притежават професионална квалификация „Магистър“ в съответната област, както и професионален опит минимум 5 години.
2. Да е извършвал независим финансов одит на дружества и/или групи, покриващи следните критерии:
   1. с персонал над 100 човека;
   2. със сума на актива по-голяма от 400 млн. лв.;
   3. с нетни приходи от продажби на годишна база по-големи от 300 млн. лв.
3. Да е извършвал независим финансов одит на консолидирани финансови отчети;
4. Следва да няма неуредени договорни отношения с ДКК, както и некоректно изпълнение на такива, включително забавено изпълнение (неспазване на срокове по договори, сключени с дружествата от Групата ДКК и ДКК) или отказ от изпълнение.

Изпълнението на изискванията по т. 1 относно дипломирани експерт-счетоводители, регистрираните одитори се удостоверява чрез проверка в Публичния регистър на регистрираните одитори към Комисията за публичен надзор над регистрираните одитори. Изпълнението на изискванията по т. 1 относно останалите експерти се удостоверява чрез прилагане на автобиография и копие от диплома за завършена степен на професионална квалификация „Магистър“ в областта на финансите, счетоводството, финансовия контрол.

Изпълнението на изискванията по т. 2 и т. 3 се удостоверява с копия от одитираните финансови отчети и издадените одиторски доклади.

Изпълнението на изискванията по т. 4 се удостоверява с декларация в свободен текст.

**Съдържание и подаване на офертите**

Офертите трябва да съдържат:

1. Цена на одита без включен ДДС за индивидуалния годишен финансов отчет на ДКК.
2. Цена на одита без включен ДДС за консолидирания годишен финансов отчет на Група ДКК.
3. Общ брой работни часове за проверка и заверка – общо и по отделни обекти на одита.

Офертите, заедно с документите, удостоверяващи съответствието с посочените по-горе изисквания към участниците, следва да се представят в запечатан непрозрачен плик със следното обозначение: „*За участие в процедура за избор на регистрирани одитори за извършване на независим финансов одит на Индивидуален годишен финансов отчет на ДКК за 2024 г. и Консолидиран годишeн финансов отчет на Група ДКК за 2024 г.“*

Оферти се приемат всеки работен ден от 09.30 ч. до 16.30 ч. на адрес:

„ДЪРЖАВНА КОНСОЛИДАЦИОННА КОМПАНИЯ” ЕАД, гр. София – 1113, район Изгрев, ул. „Тинтява” № 86. от 11.10.2024 г. най-късно до 25.10.2024 г.

За допълнителна информация, в срока за подаване на оферти, тел.: 02/441 12 58